open-index/open-wikipedia-markdown huggingface dataset:
Jablok

**Jablok** om frukt. Se om jablokpun () södab plod.

Ristit söi mecjablokoid istorijanedeližiš aigoiš völ.

## Kazvatand
Tetas enamba mi kümne tuhad sortuid, kul'turižen (*Malus domestica*) i kitajižen (*Malus prunifolia*) jablokpuiden päpaloin. Kul'turižiden jablokpuiden kodima om Keskuzazijan suvipäivnouzm. Zavottihe kazvatada jablokoid läz vit tuhad vozid tagaz. Kazvatadas äjid sortuid mail'man venos klimatižes vönes.

Väghine mahuz, il'man ekstremaližen lämuden olmatomuz i veden äjüz oma tarbhaižed kazvatamižes. Jablokoiden kilogramman kazvatand tarbhaičeb läz 700 litrad vet.

Kaikiš järedambad jablokoiden kazvatajad oma Kitai (se-žo niiden järed möi, 40,5 mln tonnoid vl 2020), AÜV (4,6 mln t sil-žo vodel), Turkanma (4,3), Pol'šanma (3,5), Indii (2,7), Italii (2,4), Iran (2,2), Venäma (2 mln tonnoid), Francii i Čili (1,6 mln tonnoid joga).

## Mülünd
Plodun suruz om 5..13 sm. Mülütab C-vitaminad da toižid antioksidantoid. Om äi raudad ploduiš.

Keskmäine jablok söndkuiduiden (stajišton) järgeliženke mülündanke vedab 242 grammad, sen energine arvuz om 126 kilokalorijad.

## Kävutand
Södas küpsikš veresikš, ahavoitud, kuivatud. Kävutadas torhudeks slokostimhä südäivezid, vasad, sidrad, segoitadud jomižid, möuvast, sömližadusid.

Kävutase sömtegimištol avaros, ka sätihe äi sortuid jablokan kaikuččen kävutandan täht.

## Jablokha sidodud vepsän muštatiž

* *Kenen jablokpu, se i jablokoid söb.*


## Kacu mugažo
* Apple — korporacii päfateranke AÜV:oiš, tegeb personaližid da planšetkompjuteroid, audioplejerid, telefonid da kompjuterprogramid.
* Jablok — Venäman politine partii.

## Homaičendad
Frunzen rajon (Piter)

**Frunzen rajon** () om rajon Piterin keskuzpalas i suvipäivnouzmas.

## Istorii
Rajonan istorine keskuz om Kupčino. Frunzen rajon om sätud vn 1936 9. päiväl sulakud tühjitadud Keskuzrajonan i Smol'ninskii-rajonan paloišpäi, nimitihe Mihail Frunze-sodapämehen kanzannimen mödhe. Om olmas nügüdläižiš röunoiš vspäi 1961, ližatihe Moskvan rajonan palad.

## Geografijan andmused
Rajonan pind om 37,47 nellikkilometrad. Se om läz 11 km pitte i nell'hä kilometrhasai levette. Om ümbärtud Piterin toižil rajonil kaikiš polišpäi:
* Admiralteiskii rajon sijadase lodehes,
* Keskuzrajon om pohjoižes,
* Nevan rajon levineb päivnouzmas,
* Kolpinon rajon suvipäivnouzmas,
* Puškinan rajon suves,
* Moskvan rajon om päivlaskmas.

Seičeme metrostancijad kahtel jonol ratas rajonan territorijal.

Frunzen rajon jagase kudeks ümbrikoks (ende nomerad 71..76): Volkovskoje, nomer 72, Kupčino, Georgijevskii, Aleksandrovskii, Balkanskii.

## Eläjad
Vn 2010 Venäman rahvahanlugemižen mödhe eläjiden lugu oli 401 779 ristitud. Kaikiš suremb rajonan ristitišt oli 407 570 eläjad vl 2015. Kaik 383 799 ristitud eliba rajonas vl 2022.

Rajonan administracijan pämez' om Konstantin Serov vn 2019 uhokuspäi.

## Galerei

Пражская ул. - panoramio.jpg|Rajonan tobmuden sauvuz ümbrikos nomer 72 i Uden voden kuz' sen kohtas (2007)
Церковь Георгия Победоносца в парке.jpg|Ph. Jurgii-vägestusenkandajan jumalanpert' puištos, vn 2021 nägu
Южная ТЭЦ 190526.jpg|Suvine LEK vl 2019
Дои-молод.jpg|Norišton keskuz (2015)
Санкт-Петербург-Товарный-Витебский, контейнерный парк сверху.jpg|Piter-Tovarnii-Vitebskii-raudtestancijan konteinerpark vl 2022


## Irdkosketused
* Frunzen rajonan lehtpoled Piterin tobmuden portalal (''gov.spb.ru'').  
* Frunzen rajonan uzištused (''frunznews.ru'').
Nevan rajon

**Nevan rajon** () om rajon Piterin päivnouzmas. Nece om üks'jäine rajon, kudamb sijadase Nevan molembil randoil.

## Istorii
Rajonan aluz om pandud Šlissel'burgan tarh-ezilidnan sijas vn 1917 keväz'kus-semendkus nügüdläiženke nimenke. Vozil 1920−1948 nimitihe *Volodarskijan rajon:aks*. Vl 1950 Ribackoje-žilo om mülütadud rajonha Leningradan agjaspäi.

## Geografijan andmused
Nevan rajonan pind — 61,79 nellikkilometrad.

Röunatab nenidenke rajonidenke:
* Piterin Krasnogvardeiskii-rajon om pohjoižes,
* Leningradan agjan Vsevoložskan rajon levigandeb päivnouzmas,
* Piterin Kolpinon rajon om suves,
* Piterin Frunzen rajon om päivlaskmas,
* Piterin Keskuzrajon sijadase lodehes.

Seičeme metrostancijad ratas kahtel jonol rajonan territorijal. Koume sildad ühtenzoittas Nevan randoid: Sur' Obuhovskii sild (om saudud Piterin i Leningradan agjan röunal), Volodarskii-sild i Finländskii-raudtesild.

Rajon jagase ühesaks nimitadud municipaližeks ümbrikoks (ende nomerad 49..57): Nevan zastav (), Ivanovskii, Obuhovskii, Ribackoje, Rahvahaline (*Народный*), nomer 54, Nevskii, Okkervil', Oigedrandaline (*Правобережный*).

## Eläjad
Vn 2010 Venäman rahvahanlugemižen mödhe eläjiden lugu oli 466 013 ristitud. Kaik 546 475 ristitud elihe rajonas vl 2021. Kaikiš suremb ristitišt om nügüd'.

Rajonan administracijan pämez' om Aleksei Gul'čuk vn 2017 kezakuspäi.

## Galerei

027. Санкт-Петербург. Здание Администрации Невского района.jpg|Rajonan tobmuden sauvuz Ivanovskii-ümbrikos (2016)
Храм Святого первоверховного Апостола Петра.jpg|Pühän Petr-apostolan jumalanpert', vn 2017 nägu
016. Obukhovskoy Oborony Prospect. 120-B.jpg|Obuhovon terasenvalamižen tegimen administrativine sauvuz vl 2016
Ледовый дворец 2019.jpg|Jäine pert'kulu (2019)
Санкт-Петербургский морской технический колледж, Дальневосточный проспект.jpg|Piterin meren tehnine kolledž vl 2015


## Irdkosketused
* Nevan rajonan lehtpoled Piterin tobmuden portalal (''gov.spb.ru'').  
* Nevan rajonan uzištused i aigtegod (''nevnews.ru'').
Maid

**Maid** om sötainozoluz, amundase imetaiživatoiden emän maidrauguišpäi. Äikomponentine polidispersine sistem, sen tagut nozol olend om.

Maidon londuseline märičine — poigiden imetuz, kuni hö ei voigoi sulata tošt sömäd völ. Maid lugese *reskmaidoks* pol'časud..časun aigan, kuni maidon vendub lüpsandan jäl'ghe (kezal hätkemb).

Ottas maidod nenil živatoil: lehmäd, kozad, lambhad, pedrad, hebod, verblüdad, hirved, oslad.

Mail'man maidon päiv oigendase joga vodel vspäi 2001 1. päiväl kezakud, ÜRO:n FAO pani sidä datad ozutamha maidod tarbhaižembaks sömäks mail'madme. Mail'man školmaidon päiv znamoičese sügüz'kun jäl'gmäižel koumanz'päiväl.

## Kävutand
Lehmän maid mäneb äjiden produktoiden mülündha. Sen tegend om järed tegimišton sarak. Lehmän maidon mail'man tehmine tavaraks oli 701 mln tonnoid vl 2009.

Personad laktozan genetiženke i igäliženke sulamatomudenke, allergijanke maidkomponentoile ei voigoi joda maidod da söda sen produktoid.

Maidon mülündan tehnine reglament kel'dab miččid taht ližadusid maidole edel möndad. Produkt kulutase muite, pasterizuidud, kehundan jäl'ghe (no äi vitaminoid i kaik fermentad kadodas), pudran slokostindas, jomaks čajunke i kofenke.

Sadud maidospäi kazein kävutase sauvondmujuiden i varuitomiden plastmassoiden tehmižes, dermatologižiš voiškiš i hirurgižiš bioklejiš.

### Maidproduktad
* Acidofilin
* Argvoi
* Happu vai Hapamaid
* Hauttud maid
* Jogurt
* Kandatez
* Kefir
* Kerthut
* Kuiv maid
* Pöhtimaid
* Rahtmaid vai Maidvezi
* Rahtod vai Šakšud vai Saged maid
* Sagitadud maid
* Sagud
* Väll'maid

## Maidho sidodud vepsän muštatiž

* *Keitmižhe palad, ka hapamaidho puhud.*


## Homaičendad
Nabutov Kirill

**Kirill Viktorovič Nabutov** (; sünd. 16. eloku 1957, Leningrad, Venäman NFST, NSTÜ) om venämalaine sportkommentator, lehtezmez', TV-vedai da prodüser.

Kirill om Leningradan valdkundaližen universitetan vn 1979 pästnikan, openui sen žurnalistikan fakul'tetas. Opendusen jäl'ghe oli Leningradan televizijan sportkommentatoran.

Mez' kommentirui vn 2010 Tal'volimpiadan i vn 2012 Kezaolimpiadan avaidamižen, radab Olimpižiden vändoiden TV-kommentatoran Moskvaspäi zavodiden. Vlpäi 2009 hän kommentiruib Zenitan matčoid 100TV-telekalal. Radoi erazvuiččiden TV-oigendusiden vedajaks erazvuiččil TV-kanalil.

Nabutov om naižiš kahtenden kerdan, om kaht poigad.

## Homaičendad
MoRandi:n pajod

Se om täuz' **[[MoRandi]]-kollektivan pajoiden nimikirjutez**.
# ***Reverse*** (Reverse-al'bomaspäi)
# ***Love Me*** (Reverse)
# ***Amore*** (Reverse)
# ***Blue*** (Reverse)
# ***By Your Side*** (Reverse)
# ***Can I Touch*** (Reverse)
# ***Hot*** (Reverse)
# ***Beijo*** (Reverse)
# ***Running*** (Reverse)
# ***So Cold*** (Reverse)
# ***Xing*** (Reverse)
# ***Mind Fields*** (Mind Fields)
# ***Aruru*** (Mind Fields)
# ***Falling Asleep (Losing My Baby)*** (Mind Fields)
# ***Mikala*** (Mind Fields)
# ***Feel Me Up Inside*** (Mind Fields)
# ***Still Waiting for Your Love*** (Mind Fields)
# ***Rock 'n' Roll My Baby*** (Mind Fields)
# ***Come Home*** (Mind Fields)
# ***A La Lujeba*** (Mind Fields)
# ***Ezayem (Feel Love)*** (Mind Fields)
# ***Summer Rain*** (Mind Fields)
# ***Crazy World*** (Mind Fields)
# ***Volio Amar Te*** (Mind Fields)
# ***Hello Goodbye*** (Mind Fields)
# ***Daleh Cumnaleh*** (Mind Fields)
# ***Endless Love*** (Mind Fields)
# ***Late September*** (Mind Fields)
# ***I Belong to You*** (Mind Fields)
# ***Ocean's Vibe Chill Out*** (Mind Fields)
# ***Sun Light (Outro)*** (Mind Fields)
# ***Into the Blue (Intro)*** (N3xt)
# ***Angels (Love Is The Answer)*** (N3xt)
# ***Save Me*** (N3xt)
# ***Afrika*** (N3xt)
# ***Hiding From the Sun*** (N3xt)
# ***Musica Mi Libertad*** (N3xt)
# ***Get High*** (N3xt)
# ***Don't Look Back*** (N3xt)
# ***Sun Goes Down*** (N3xt)
# ***Oh My God (Superfly)*** (N3xt)
# ***N3xt*** (N3xt)
# ***The Last Tribe*** (N3xt)
# ***Love Is Tickling*** (N3xt)
# ***Reality & Dreams*** (N3xt)
# ***Colors*** (Zebra)
# ***Rock the World*** (Zebra)
# ***Midnight Train*** (Zebra)
# ***Serenada*** (Zebra)
# ***Everytime*** (Zerba)

## Toižed pajod
# ***A Fost Odata*** (demo)
# ***Oh La La*** (Beijo-pajon anglijan versii)
Fly To The Moon

**«Fly To The Moon»** (*Lenda Kudmaižennoks*) om saksalaižen Modern Talking-muzikgruppan 17-nz' pajo ühesandes studižes «Year of the Dragon»-al'bomas (2000).

Pajon tekst om anglijan kelel. Sen tegii om Diter Bolen.

Pajo mülüi air play-čartha Bolgarijas, i oli 17-ndel sijal taholižes hitparadas.
Esperanto

**Esperanto** om ratud, tehtud meles rahvahidenkeskeine kel'. Sen alused oma sätud vl 1887 kümnevoččen radon jäl'ghe, tegii — varšavalaine Lüdvig Zamengof-sil'mlekar'.

Kelen reguliruindorganzacii om Esperanton Akademii juridižeta registracijata, sen nügüdläine adres om valitud sekretarin eländsija. Akademijan ühtnijoiden vasttused mändas elektronižes formas.

## Leviganduz
Pagižijoiden lugu om üks'..koume millionad ristituid, se om kaikiš populärižemb ratud kirjankel' mail'mas. Voib löuta pagižijoid kaikedme mail'madme, läz 120 valdkundas, enamba kaiked Evropan maiš, Brazilijas, AÜV:oiš i Japonijas.

Esperanto om olmas mamankeleks, mugomiden kelenkandajiden lugu om üks'..kaks' tuhad, koumandes pol'ves erasti.

Äjiš maiš pästtas kirjoid kelel, i voib ostta niid ühtel saital. Läz 250 lugendlehtest i aiglehtest lähteltas mail'madme, internet-televizii radab.

## Ümbrikirjutand
Ezmäine kirj om pästtud vl 1887, nimitase «Lingvo internacia. Antaŭparolo kaj plena lernolibro» (*Rahvahidenkeskeine kel'. Ezisanad i täuz' openduzkirj*). Kirjan lähtend lugese kelen sündundaks. Zamengof-tegijan Esperanto-psevdonim («Toivoi») kändihe kelen nimituseks teravas.

Kirjkel' om latinan kirjamišton pohjal. Siš om 28 kirjant: A, B, C, Ĉ, D, E, F, G, Ĝ, H, Ĥ, I, J, Ĵ, K, L, M, N, O, P, R, S, Ŝ, T, U, Ŭ, V, Z. Joga kirjam sättub ühtele kulundale vaiše.

Esperanto-kelen znamasižed erinijad pirdad oma toižiden ratud keliden pojavad. Ned oma opendusen koveritomuz kebnan grammatikan i varmdoiden ohjandimiden tagut, neitraližuz (ei ole kesksidoid konkretižhe valdkundha vai etnosha).

Vaihišt baziruiše indoevropižil kelil, om ottud romanižiš i germanižiš kelišpäi päpaloin, om rahvahidenkeskeižid sanoid grekan i latinan kelišpäi. Esperantos om velgsanoid slavižiš kelišpäi.

Keles om kaks' kändod (nominativ, akkuzativ -n-lopindanke), kaks' lugud (üks'lugu, äilugu), ei ole grammatižen sugun kategorijad.

## Homaičendad
600 (pertiden serii)

**«Pert'-laiv»** () om NSTÜ:n i Venäman äižiruižiden pertiden (eländkodiden) toižend 600-nden serijan tipižen projektan mödhe.

600-nz' serii oli kaikiš paksumb Leningradas 1970-nzil vozil. «LenZNIIEP» oti pol'šanmašt projektad aluseks. Vozil 1970−1980 nügüd'aigaižembad serijad — 602-nz' da 606-nz' — oma tehtud sen serijan pohjal. Niiden faterad mülüdas ekonom-klassha sekundarižel torgusel. 600-nden serijan pertiden sauvond jatkustub tähäsai lujas ümbriratud projektoiden mödhe.

## Serijan harakteristikad
* Pertin toižend — paneline
* Žirišt — 5,9,12,15-žiruižed
* Faterad — 1,2,3,4,5-honusižed
* Tegii — Avtovon KSK
* Sauvondan voded — 1969−1982
* Lidnad — Piter, sen ezilidnad Leningradan agjas, Uz' Urengoi, Pskov, Čeläbinsk

## Homaičendad
Celebrate (The Love)

**«Celebrate (The Love)»** (*Praznikoiče (ičeze armastust)*) om Zhi-Vago-muzikkollektivan kaikiš tetabamb pajo da ühtennimine debütine singl. Se om pästtud 1996-ndel vodel. Pajon tekst om anglijan kelel.

Se om klassine pajo haus-stiliš. Sai satust Evropan maiden muzikčartoiš, edel kaiked Francijan i Šveicarijan.

Grupp pästi singlad-remiksad pajole vl 2002 i sid' čihozi.

## Homaičendad
Back for Good

**«Back for Good»** (*Pörduim kerdhaks*) om Modern Talking-duetan seičemenz' studijanal'bom. Se om ezmäine al'bom gruppan toštmižsündundan jäl'ghe, om pästtud vn 1998 30. keväz'kus.

Al'bom kogoneb enččiden singloiden 11 pajon versijaspäi, koumes udes remiksaspäi i nelläs udes pajospäi. Sai lujad populärižust Evropan maiš, möihe niihe enamba koumed millionad kopijoid, kompozicijad al'bomaspäi oliba čartoiš 54 nedalid.

## Pajoiden nimikirjutez
# *[[You're My Heart, You're My Soul]] (new version)* (3:47, Oled minun südäin, oled minun heng)
# *[[Brother Louie]] (new version)* (3:36, Lui-vell')
# *I Will Follow You* (3:56, Mäneškanden sinun jäl'ghe)
# *[[Cheri, Cheri Lady]] (new version)* (3:00, Kalliž višn'aine emänd)
# *[[You Can Win If You Want]] (new version)* (3:25, Void vägestada ku tahtoid)
# *Don't Play With My Heart* (3:23, Algat väntkoi minun südäikeranke)
# *[[Atlantis Is Calling (S.O.S. for Love)|Atlantis Is Calling]] (new version)* (3:20, Atlantid heikaidab)
# *[[Geronimo's Cadillac]] (new version)* (3:02, Džeronimon „Cadillac“)
# *[[Give Me Peace on Earth]] (new version)* (4:08, Anda minei kožund Mal)
# *[[We Take the Chance]]* (3:59, Mö riskuim)
# *[[Jet Airliner]] (new version)* (3:51, Reaktivine lendim)
# *Lady Lai (new version)* (4:56, Lai-emänd)
# *Anything Is Possible* (3:36, Kaik om voimusine)
# *[[In 100 Years...]] (new version)* (3:53, Sadas vodes päliči...)
# *Angie's Heart (new version)* (3:28)
# *[[You're My Heart, You're My Soul]] (Original No.1 Mix '84)* (3:10)
# *[[You Can Win If You Want]] (Original No.1 Mix '84)* (3:40)
# *No. 1 Hit Medley* (7:03)

## Kacu mugažo
* You're My Heart, You're My Soul '98
* Brother Louie '98
* Space Mix '98

## Homaičendad
You're My Heart, You're My Soul '98

**«You're My Heart, You're My Soul '98»** (*Sinä oled minun südäin, sinä oled minun heng; 98. voz' *) om Modern Talking-duetan singl da ühtenz' pajo seičemendes «Back for Good»-studijanal'bomas (1998); singl om pästtud voden 1998 16. päiväl keväz'kud.

Om «You're My Heart, You're My Soul»-pajon uz' versii, kudamb om pästtud 1984-ndes vodes «The 1st Album»-al'bomas.
Brother Louie '98

**«Brother Louie '98»** (*Lui-vell'; 98. voz' *) om Modern Talking-muzikgruppan singl da kahtenz' pajo seičemendes studižes «Back for Good»-al'bomas (1998). Singl om pästtud 1998-nden voden 20. päiväl heinkud, prodüser — Diter Bolen.

Nell' trekad mülüdas singlha: om «Brother Louie»-pajon kaks' ut versijad (sädi Erik Singlton), i originaline kompozicii, kudamb om pästtud koumandes «Ready for Romance»-studijanal'bomas vl 1986. Nellänz' om Cheri, Cheri Lady-pajon vn 1998 versii.

Singl sai populärižust Päivlaskmaižen Evropan maiš (möihe enamba mi 340 tuhad kopijoid Francijas) i Suviamerikan ispanijankel'žiš valdkundoiš.

## Kacu mugažo
* Brother Louie '99

## Homaičendad
Brother Louie '99

**«Brother Louie '99»** (*Lui-vell'; 99. voz' *) om saksalaižen Modern Talking-duetan singl. Se om pästtud 1999-ndel vodel, da vaiše Surhe Britanijha.

Singl kogoneb «Brother Louie»-pajon nelläs udes versijaspäi (remiksad), originaline kompozicii om pästtud koumandes «Ready for Romance»-studijanal'bomas vl 1986. Kaks' remiksad oma tehtud DJ Cappiccio:l i kaks' oma metro-versijad.

## Kacu mugažo
* Brother Louie '98
Space Mix '98

**«Space Mix '98»** (*Kosmosmiks, 98. voz' *) om Modern Talking-duetan «megamiks»-singl seičemenden «Back for Good»-studijanal'boman pajoišpäi. Singl om pästtud 1998-ndel vodel.
Lernu!

**Lernu!** (vai **lernu.net**) om äikeline sait rahvahidenkeskeižen esperanto-kelen opendusen täht. Sil voib löuta informacijad esperanton polhe.

Voib säta nenid tegendoid saitan abul: opeta kel't erazvuiččiden kursoiden abul, kävutada grammatikan ümbrikacundad i interaktivižid harjoitusid, antta egzamenad, väta fleš-vändoihe, lugeda i kundelta starinad esperantoks, ümbripagišta erazvuiččid temoid forumoil, kävutada vajehnikad, kundelta muziksädusid i kacta lühüdoid fil'mid esperantoks. Vajehtadas tedotusil toižidenke mehidenke, kudambad mugažo tarttas melel esperantho.

Esperanton *lernu*-sana znamoičeb *«Openda»*.

## Irdkosketused
* Äikel'ne ''lernu.net''-sait esperanton opendusen täht.
Rahvahan ühtmuden päiv

**Rahvahan ühtmuden päiv** () om Venäman valdkundpraznik, kudamb oigetas kül'mkun 4. päiväl joga vodel vodespäi 2005. Om seižutadud Moskvan joudutandan oiktastuseks pol'šanmalaižiš anastajišpäi, kudamb oli vodel 1612; nece oli lujas znamasine aigtego meiden valdkundan istorijas. Om aigastoitud Jumalanmaman Kazanin jumalaižen päivhä.

Necen päivän mugažo «Venälaine marš» ajab, venälaižiden nacionalistoiden jogavoz'ne miting.

## Kacu mugažo
* Kožmusen da kožundan päiv

## Homaičendad
Alone

**«Alone»** (*Üks'jäine*) om saksalaižen Modern Talking-duetan kahesanz' studine al'bom. Se om pästtud vn 1999 19. päiväl uhokud.

«Alone Tour» om vn 1999 muzikgruppan koncertine tur al'boman pästandan jäl'ghe sen promotiruindan täht.

## Pajoiden nimikirjutez
# *[[You Are Not Alone]]* (3:41, Sinä ed ole üks'jäine)
# *[[Sexy, Sexy Lover]]* (3:33, Seksi-drug)
# *I Can't Give You More* (3:41, En voi antta sinei enamba)
# *Just Close Your Eyes* (4:17, Vaiše umbišta sinun sil'mid)
# *Don't Let Me Go* (3:20, Ala laske minei lähtta)
# *I'm So Much in Love* (3:53, Olen süvenus armastushe muga lujas)
# *Rouge et noir* (3:14, Rusked da must *francijan kelespäi*)
# *All I Have* (4:20, Kaik mi om minai)
# *Can't Get Enough* (3:35, En voi sada täiz'okas)
# *Love Is Like a Rainbow* (3:58, Armastuz om jumalanbemblen kartte)
# *How You Mend a Broken Heart* (4:14, Kut spravitad muretud südäikerad)
# *It Hurts So Good* (3:22, Se om muga kibed)
# *I'll Never Give You Up* (3:26, En okai sindai nikonz)
# *Don't Let Me Down* (3:57, Ala petata mindai)
# *Taxi Girl* (3:09, Taksin neižne)
# *For Always and Ever* (3:22, Miše kaikeks igäks)
# *[[Space Mix '98|Space Mix]] (feat. [[Singlton Erik|Eric Singleton]])* (17:14, Kosmine miks)

## Homaičendad
You Are Not Alone

**«You Are Not Alone»** (*Sinä ed ole üks'jäine*) om Modern Talking-muzikgruppan ühtenz' pajo kahesandes «Alone»-studijanal'bomas da ühtennimine singl. Ned oma pästtud 1999-nden voden uhokul (singl — 1. päiväl, al'bom — 19. päiväl).

Pajon tegii da singlan prodüser om Diter Bolen. Sen tekst om anglijan kelel. Pajo om sätud denspop-žanras, saihe korktoihe sijihesai čartoiš Evropan maidme.
Sexy, Sexy Lover

**«Sexy, Sexy Lover»** (*Seksi-drug*) om Modern Talking-muzikgruppan kahtenz' pajo kahesandes «Alone»-studijanal'bomas (1999) da ühtennimine singl, kudamb om pästtud sen-žo voden semendkul.

Pajon tegii om Diter Bolen, sen tekst om anglijan kelel. Singl om änetadud Gamburgas. Videoklip pajole om fil'mdud Majamiš (AÜV).
Tomas Anders

**Tomas Anders** (), todesine nimi — **Bernd Vaidung** (saks.: *Bernd Weidung*; sünd. 1. keväz'ku 1963, pen' Münstermaifel'd-lidn läz Koblencad, Reinland-Pfal'c, Saksanma), om saksalaine pajatai, muzikankirjutai da prodüser, Modern Talking:an enzne ühtnii.

## Solodiskografii
:: ***<u>[[:en:Thomas Anders#Discography|Kacu tänna]]</u>*** (en-wiki)

## Kacu mugažo
* Nora Balling
* Modern Talking
* Diter Bolen

## Homaičendad


## Irdkosketused
* Tomas Andersan oficialine sait (''thomas-anders.com'').
Vaugedvenälaižed

**Vaugedvenälaižed** () oma indoevropine, slavine rahvaz.

Vaugedvenälaižiden rahvahankeled oma vaugedvenän kel' i venän kel'.

## Leviganduz
Elädas Vaugedvenämas tobjimalaz (ristitišton viž kudendest vl 2009, 84,9 % vl 2019), mugažo AÜV:oiš, Venämas (pol'millionad vl 2010), Lätänmas, Pol'šanmas, Litvanmas, Ukrainas (275 tuh. vl 2001), Kazahstanas (76,5 tuh. vl 2021) da toižiš valdkundoiš. Ühthine lugu om läz 10 millionad ristituid.

Rahvaz formiruihe 13.-16. voz'sadoil Suren Litvanman ruhtinazkundan i Pol'šanman territorijan palas. *Beloruss*-etnonim vahvištihe Vaugedvenäman ristitišton znamoičendan täht Venäman imperijas 19. voz'sadan lopus. Vaugedvenälaižed saihe ičeze valdkundad vl 1918, se jäb ripmatomaks vn 1991 lopuspäi.

## Kul'tur
Erištadas kuz' istoriž-etnografišt regionad vaugedvenän kul'turas: Järvidenrand (Vaugedvenäman pohjoine), Dnepranrand (päivnouzm), Keskuzvaugedvenäma, Nämunasanrand (lodeh), Päivnouzmaine i Päivlaskmaine Polesjad.

Uskojad oma hristanuskondan polenpidajad tobjimalaz, niiden kesken ortodoksižed hristanuskojad oma päpaloin i katolikad (Vaugedvenäman seičemendez).

### Rahvahansädod

Bychaŭski Stroj stamp.jpg
Davyd-Horodotsko-Turavsky Stroj stamp.jpg
Drisnenski Stroj stamp.jpg
Kobrynski Stroj stamp.jpg
Kopylcko-Kletsky Stroj stamp.jpg
Motalski Stroj stamp.jpg
Navahrudski Stroj stamp.jpg
Pinski Stroj stamp.jpg
Pukhvichy Stroj stamp.jpg
Słucki Stroj stamp.jpg
Volkovysk-Kamenets Stroj stamp.jpg


## Homaičendad
Bolen Diter

**Diter Günter Bolen** (; sünd. 7. uhoku 1954, Berne-kund läz Bremenad, Alasaksonii, Saksanma) om saksalaine pajatai, muzikankirjutai, prodüser da TV-person. Om Modern Talking-muzikgruppan-duetan enččeks ühtnijaks, ičeze Blue System-gruppan alusenpanii i C. C. Catch-pajatajan prodüser.

## Biografii
Diter om sündnu Berne-kundha, Gans Bolen-sauvondmenedžeran (s. 1928) i hänen Edif'-akan (s. 1936) kanzha, baboi (maman mam) oli Königsbergaspäi. Noremb Uve-vell' om Diteral. Vl 1978 sai azjaližen administriruindan specialistan diploman Göttingenan universitetas. Opendusen vozil ühtni severzihe-se muzikgruppihe. Sil-žo aigal hän napri sada radsijad änetusen studijoiš, oigendeli sihe demo-materialoid. Vn 1978 lopus Diter Bolen sai radsijad ozavaks statjaks i vspäi 1979 radaškanzi muzikaližes «Intersong»-pästandkodiš prodüseran da muzikankirjutajan.

## Kanz
Bolenal om viž poigad erazvuiččiš naindoišpäi da üks' tütär. Oli naižiš todesižikš kahtišti, vspäi 2006 eläb Fatma Karina Val'canke civiližes naindas. Diter eläb küläs läz Gamburg-lidnad.

## Kacu mugažo
* Tomas Anders
* Modern Talking
* Blue System

## Homaičendad


## Irdkosketused
* Venäkel'ne sait Diter Bolenas (''dieter-bohlen.ru'').
We Take the Chance

**«We Take the Chance»** (*Mö riskuim*) om Modern Talking-duetan kümnenz' pajo seičemendes «Back for Good»-studijanal'bomas da ühtennimine singl. Ned oma pästtud vl 1998.

Pajon tekst om anglijan kelel. Mal'tan Nacionalistine partii kävuti necidä reklamaks vn 1998 valdkundan generaližiden valičemižiden aigan.
Šarlotk

**Šarlotk** (, ) om desert, maged pirg pašttud tahthas jablokoišpäi tobjimalaz. Südäin oleleb toižiš-ki fruktoišpäi.

## Slokostind
Šarlotkan receptan idei om ottud anglijalaižiden pudingaspäi. Blöd om sen toižendaks, anttas lämäks. Ottihe kävutamha vanhad leibäd i uden satusen fruktoid.

Kattas forman pohjad pekstud voiš vai muniš leibäl. Pandas vaumitud (möuvhaks vai keittud saharanke) jablokoiden šoidud sen päle. Sid' kattas šoidud märgal leibäl. Voib tehta severz'-se šoiduid. Pašttas šarlotkad päčiš i anttas lämäs nägus jähiženke, lödud kerthuzidenke vai magedan painatosen al.

## Kacu mugažo
* Venälaine šarlotk

## Homaičendad
Mustjogen sild

**Mustjogen sild** () om ramine raudbetonine üks'keskustaine avtotesild Piterin Merenrandaižes rajonas Mustjoges päliči.

Sild ühtenzoitab Toržkovskai-irdad hural randal Savuškinan i Krilov-akademikan irdoidenke oiktal randal. Lanskoi-avtotesild om saudud ülezjogen, Stroganovan sild jaugnikoiden täht sijadase mödvedhe.

Ezmäine sild nügüd'aigaižen sijas oli saudud puspäi 19. voz'sadan augotišes *Komendantskii*-nimenke lähižen pöudon nimen mödhe. Vspäi 1836 nimitihe sildad *Nikol'skii-sildaks* külän mödhe hural randal. Vspäi 1849 om nügüdläiženke nimitusenke. Raudbetonine sild om saudud vozil 1967−1969 metalližen sildan sijas, A. D. Gutcait-inžener i L. A. Noskov-arhitektor oma projektan tegijad. Raudbetonižed plitad oma pandud raudbetonižihe balkoihe.

Sild om 30 m pitte da 38 m levette, se om avtoiden, tramvaiden da jaugnikoiden täht. Kaks' tramvaited, kuz' avtoted i kaks' trotuarad. Käzipud oma tehtud kaugedraudaspäi. Raudbetonparapet erigoitab trotuaroid avtoteišpäi.

## Irdkosketused
* Mustjogen sild Piterin Mostotrestan saital (''mostotrest-spb.ru'').
Čainik

**Čainik** om saubaline astii, mülütim n'okunke, saubanke (tobjimalaz, no voib olda erindoid — kacu foto) i korvaiženke, vardenke. Kävutadas veden lämbitamižen da kehutandan täht.

Tehtas čainikoid metallaspäi tobjimalaz, elektrižid — plastikaspäi. Porcellanine astii vaumičemha čajud kucuse čainikaks mugažo.

## Kacu mugažo
* Elektročainik
* Samvar

## Homaičendad
Mi? Kus? Konz?

**Mi? Kus? Konz?** () om intellektualine TV-oigenduz, lujas populärine venäkeližes ümbrištos. Sen aluz om pandud NSTÜ:he vn 1975 sügüz'kun 4. päiväl, tegii i ezmäine vedai — Vladimir Vorošilov.

Nügüdläine vedai om Boris Krük (vspäi 2001).

Jouk kogoneb kudes vändajaspäi-«tedajaspäi». Telekacujad oigetas mitte taht küzundoid TV-oigendusele. Jouk ecib oiktad vastust küzundale ühtes minutas «mel'šturm»-metodan kävutaden. Se sab ühten čokkoimen oiktas vastuses, telekacujiden jouk sab ühten čokkoimen «tedajiden» väras vastuses. Ku jouk sab kuz' čokkoint, ka se otab vägestust.

## Irdkosketused
* TV-oigendusen oficialine sait ''(chgk.tvigra.ru)''. 
* "Mi? Kus? Konz?"-TV-oigenduz ''youtube.com''-saital.
Jesenija

**Jesenija** () om naižnimi ispanijankel'žiš maiš. Se voib znamoita:
* Jesenija — meksikaižen Jolanda Vargas Dul'če-kirjutajan vn 1942 komiks.
* Jesenija — vn 1970 Meksikan TV-serial.
* **[[Jesenija (fil'm, 1971)|Jesenija]]** — vn 1971 Meksikan fil'm, melodram.
* Jesenija — vn 1987 Meksikan TV-serial.
Jesenija (fil'm, 1971)

**«Jesenija»** () om voden 1971 meksikaine melodram. Režissör — Al'fredo Krevenna. Scenarii — Hulio Alehandro.

## Rolid
* *Jesenija* — Žaklin Andere
* *Osval'do* — Horhe Lavat †
* *Luisita, Jesenijan sizar* — Irma Losano †
* *Mahsita, Jesenijan baboi* — Isabela Korona †
* *Bardo* — Huan Gallardo †
* *Žakobo* — Oskar Morelli †
* *Amparo* — Pilar Sen †
* *Orlenda* — Klaudia Martell
* *Marisela* — Alisija Rodriges
* *Žulio* — Augusto Benediko †
* *Patriarca* — Viktor Alkoker †
* *Trifenia* — Roza Furman †
* *Luis* — Fernando Soler †
* *[[Baviera Hose|Hose Baviera]]* — edestab ičtaze (kameo)
* *[[Vagner Maria|Maria Vagner]]* — edestab ičtaze
da toižed.

## Homaičendad
Dedüško Aleksandr

**Aleksandr Viktorovič Dedüško** (, ; sünd. 20. semedku 1962, Volkovisk, Grodnon agj, Vaugedvenäman NST, NSTÜ — kol. 3. kül'mku 2007, Vladimiran agj, Venäma) oli tutab venämalaine teatran- da kinoakt'or.

## Homaičendad


## Irdkosketused
* 
*
Sogneriket

**«Sogneriket»** om norvegižen Windir-gruppan ezmäine demoal'bom. Se om pästtud vl 1995.

Valfar (Terje Bakken) vändi kaikil instrumentoil iče. Demoal'bom om sätud metal-stilin blek- i folk-čuradusiš. Pajoiden ühthine hätkeližuz om 44 minutad.

Gruppan jäl'ghine om «Det gamle riket»-demoal'bom (1996).

## Pajoiden nimikirjutez
# *Krigaren si gravferd* (6:14, Sodamehiden mahapanend)
# *Immortality* (4:41, Kolmatomuz)
# *Sogneriket* (7:05, Sogne-kunigahuz)
# *Norrøn seier* (5:20, Norvegine vägestuz)
# *Dans på Stemmehaugen* (5:34, Kargud Stemmehaugenas)
# *Fjell og dalar* (5:44, Mäged da alangištod)
# *Soge I: Reisen* (4:41, Ecind I: Matk)
# *Soge II: Framkomsten* (4:47, Ecind II: Sündund)

## Homaičendad


## Irdkosketused
* Kundelta «Sogneriket»-demoal'bom täuzin ''youtube.com''-saital.
Sóknardalr

**«Sóknardalr»** om norvegijalaižen Windir-gruppan ezmäine studijanal'bom. Se om pästtud 1997-nden voden sulakus.

Al'bom om sätud metal-stilin erazvuiččiš čuradusiš: folk, viking i blek. Sóknardalr om Sogndal-lidnan amuine nimi, se om gruppan Terje Bakken-solistan kodilidn. Kaik pajod oma kirjutadud norvegijan kelen sogndalan paginal.

## Pajoiden nimikirjutez
# *Sognariket sine krigarar* (5:35, Sogndalan sodamehed)
# *Det som var Haukareid* (5:40, Se, mi oli Haukareidaks)
# *Mørket sin fyrste* (7:26, Pimeduz om hänen princ)
# *Sognariket si herskarinne* (4:17, Sogndalan emänd)
# *I ei krystallnatt* (5:15, Kristalližes ös)
# *Røvhaugane* (5:32, Rövhaugan)
# *Likbør* (8:08, Likbor)
# *Sóknardalr* (5:42)

## Homaičendad


## Irdkosketused
* Kundelta «Sóknardalr»-al'bom täuzin ''youtube.com''-saital.
Loginova Lidija

**Lidija Petrovna Loginova** (, ; sünd. 13. kül'mku, 1954, Bogorodsk-külä (komi *Висер*), Kortkerosan rajon, Komin ANST, Venäman NFST, NSTÜ) om komilaine pajatai, «Зильган турун»- (*Heläidai hein*) ansamblin čomamahtoine ohjandai. 

Naine om pästtud Siktivkaran pedagogižes školaspäi (1973), radoi lapsiden kazvatajan hätken aigan. Sai arvoid pajatajaks: Komin Tazovaldkundan arvostadud artist (1994), Venäman kul'turan arvostadud šingotai (2010).

## Homaičendad


## Irdkosketused
* Lidija Loginovan biografii ''Komiinform.ru''-saital.
«Ö»-kirjamen muštpacaz

**«Ö»-kirjamen muštpacaz** () — Venäman muštnik Komin Tazovaldkundan Siktivkar-pälidnas. Se om pühätadud komin kirjkelen «Ö»-kirjamele.

Ozrikkivine muštpacaz om seižutadud Pervomaiskai-irdan i Babuškinan irdan risttenno, Komin kul'turan keskusen edehe lidnalaižiden pätandan mödhe. Se om avaitud vn 2011 kezakun 12. päiväl, lidnan voz'päiväl.

Projektan tegii om Venäman Tedoakademijan Komin tedokeskusen Aleksei Rassihaev-radnik, skul'ptor Aleksandr Viborov. Muštnik om kaks' metrad kortte, kaks' tonnad vedutte.

«Ö»-kirjam om 18nz' lugul komin kelen kirilližes kirjamištos. Gerhard Miller-istoriograf oti kävutamižhe kirjant komin sanoid kirjutandan täht 18. voz'sadan keskes.

## Kacu mugažo
* «Ё»-kirjamen muštpacaz

## Homaičendad
Nedalin päiväd

Kaiked om seičeme **[[nedal'|nedalin]] päiväd** (simvolidenke):
# Ezmärg (☽)
# Tožnarg (♂)
# Koumanz'päiv (☿)
# Nellänz'päiv (♃)
# Pätnič (Videnz'päiv) (♀)
# Sobat (♄)
# Pühäpäiv (☉)

Nedalin päivän simvolad oma sidodud seičemehe «tähthaze», tetas niid amuižes aigaspäi: Päiväine, Kudmaine, i viž planetad (nedalin päividen järgendusen mödhe): Mars, Merkurii, Jupiter, Vener i Saturn.

Nedalin ezmäine päiv om ezmärg Rahvahidenkeskeižen ISO-8601-standartan mödhe. Se om pühäpäiv (lebupäiv) erasiš maiš: AÜV, Kanad, Japonii. Ezmärg om biznesan i socialižen kalendarin ezmäine radinpäiv kaiked mail'madme.

## Homaičendad
Nedal'

**Nedal**' om aigan märičemižen ühtnik, voden pala.

Üks' nedal' om seičeme päiväd, nedalin päiväd. Ühtes kus om nell'..viž nedalid (täuded i palahižed), vodes om 52..54 nedalid.

Kalendarine nedal' märhapanese rahvahidenkeskeižel ISO 8601-standartal (2.2.8.-punkt) kuti aigan seičemepäiväine pord, zavodiše ezmärgaspäi. Äjad valdkundad pidadas necidä standartad, no erasiš om toižin: nedal' zavodiše pühäpäiväl AÜV:oiš i Kanadas, sobatal islaman maiš (Pohjoižafrik i Lähine Päivnouzmma).

Vedadas kul'turan aigtegoiden nedalid: kirjkelen nedal', modan nedal' dai m.e.. Hristanuskondan verod oma nedalin päivihe sidodud, uskojil om aigtegoiden nedalid mugažo (oz., Sur' nedal').

## Nedalihe sidodud vepsän muštatiž

* *Pit'kad oma nedaližed mänetada, pit'kad oma päiväižed varastada.*


## Homaičendad
Čužan kiv

**«Čužan kiv»** (*Mamankel' *, , ) om üks' tedoližmetodižiš aiglehtesišpäi Venäman Komin Tazovaldkundas.

Pästtas vlpäi 1997. Lähtleb kaks' kerdad vodes. Kirjutused oma komin i venän kelil, niiden sädajad — Siktivkaran üläopendusen aluzkundad i Venäman Tedoakademijan Komin keskuz. Tiraž — 100..500 ekzemplärad.
Voiviv Kodzuv

**«Voiviv Kodzuv»** (*Pohjoine tähtaz*, ) om kominkel'ne literaturiž-čomamahtoine da kundaliž-politine aiglehtez. Tazovaldkundan Kirjutajiden Ühtnend sädab sidä.

Pästtas aiglehtest Siktivkaras, sen aluz om pandud vl 1926 «Ордым»-nimenke (*Tehut*), vll 1931−1946 «Ударник» (*Väges radai*). Om nügüdläiženke nimitusenke vspäi 1946. Tiraž — 938 ekzemplärad, vl 1971 oli 5 tuhad.

Aiglehtesen kaikenaigaižed jagused oma «Runoišt», «Proz», «Dramaturgii», «Arvostelend», «Kodirandantedištand», «Fol'klor» i «Publicistik», Venäman toižiden rahvahiden sädusiden kändused.

## Homaičendad


## Irdkosketused
* Aiglehtesen südäiolend vspäi 1946 ''wiki.fu-lab.ru''-saital.
HR 7222

**HR 7222** (vai **BD+21 3648**, **SAO 86753**, **HD 177392**) om tähtaz Reboihut-tähthištos.

Tähthan muju om vauged. Keskust Maha om 372 lämoivot. Vizualine suruz — 6,61. Sirdase Galaktikadme 11,8 kilometran sekundpigunke.

## Homaičendad


## Irdkosketused
* HR 7222 
* VizieR
Puvill

**Puvill** om kazmuzkuid, kudambad tehtas puvillan kazmusen (*Gossypium*) konorüzišpäi. Se kuid om znamasine, odav i kaikiš enamb levitadud londuseližiden kuiduiden keskes.

Kazvataškatihe puvillan kazmusid seičeme tuhad vozid tagaz Indan alangištos. Puvill kävutase kebnas tegimištos sädamha sobid päpaloin. Ümbriratas torhut puvillpuhtastandan fabrikoil, sid' tehtas bumagkanghid i segoitadud sintetiženke kuidunke kanghid, mugažo vatad kaluiden täutimeks i medicinan kävutandoiden täht.

Küps kuid kattab puvillan kazmusen semnid.

## Ümbrikirjutand
Puvillan kuid kogoneb nitišpäi, üks' nit' om kazmusen üks' stai, šingotase semnen korespäi. Nitin sanktuz om 15..25 mkm, 5..60 mm pitte. Jagadas tehtud kezerdust kuidun pidusen mödhe: lühüdkuiduine, keskkuiduine i pit'kkuiduine. Kezerdusen toižendad alištuba erazvuiččele ümbriradmižele.

Kuidun nit' om turut pal'hanke südäimenke, se kerdase ičeze värtmudes ümbri, 7..10 kerdad ühtes millimetras. Kuidun küpsendan aigan cellülozan mülünd ližadub, sen tagut kuidun vahvuz ližadase mugažo. Lopuks, kuidun himine mülünd om cellüloz (95 %), razvan i mineraloiden ližadused (5 %).

## Kuidun ičendad

* Luja gigroskopižuz (nozoluden imend). Ligostundan jäl'ghe puvillan kuidun varmduz ližadub läz 15%, toižiden londuseližiden kanghiden — poleneb.
* Rebitandan aigan varmed kut šuukan kuid, varmdamb mi vill, no pölvhan kuid om varmdamb.
* Bumagkangaz tegese hudraks vauktusel aigan mändes, varmduz poleneb kahthe kerdha oiktan vauktusen 940 časun jäl'ghe.
* Hüvä lämuzizoläcii kuidun pal'han südäimen tagut, no seižumatoi bakterijoid vaste (hapneb).
* Lämuzelastine kuid, «muštab» formad huldutamižen jäl'ghe, se laskeb ližata puvillkuidud azjaližihe kostümoihe. Kožub hüvän soban täht vaiše segoitadud sintetikanke kanghiš.

## Homaičendad
Pekka Kana 2

**«Pekka Kana 2»** om 2003-nden voden kompjutervänd arkad-žanras, jügutoitmine oli maksutoi sil-žo vodel. Vändon sädai om Suomenman «Piste Gamez»-kompanii. Edeline versii om vn 1998 «Pekka Kana».

Vändon kahtenden versijan menü om kätud 18 evropižeks keleks. Se versii sai kahtent sijad vn 2003 vändoiden sädajiden konkursal. Ühtennimine tazopindoiden redaktor om pästtud vändon ližaks, se laskeb säta ičeze tazopindoid. Vändon versii OS Androidan täht om pästtud vl 2020.
Year of the Dragon

**«Year of the Dragon»** (*Drakonan voz' *) om Modern Talking-duetan ühesanz' studijanal'bom. Se om pästtud vn 2000 28. päiväl uhokud.

«Year of the Dragon Tour» om vn 2000 muzikgruppan koncertine tur al'boman pästandan jäl'ghe sen promotiruindan täht.

## Pajoiden nimikirjutez
# *[[China in Her Eyes]]* (4:22, Kitai hänen sil'miš)
# *[[Don't Take Away My Heart]]* (3:37, Ala rästa minun südäin)
# *It's Your Smile* (3:31, Se om sinun muhu)
# *Cosmic Girl* (3:41, Kosmine neižne)
# *After Your Love is Gone* (3:41, Sen jäl'ghe sinun armastuz kadoi)
# *Girl Out of My Dreams* (3:58, Neižne minun unikuvišpäi)
# *My Lonely Girl* (4:00, Minun amuine neižne)
# *[[No Face, No Name, No Number]]* (3:59, Ei ole modod, eile nint, eile nomerad)
# *Can't Let You Go* (4:22, En voi laskta sinei lähtta)
# *Part Time Lover* (3:11, Drug päivän palaks)
# *Time is on My Side* (3:37, Aig om minun poles)
# *I'll Never Fall in Love Again* (4:39, Nikonz en lankte armastushe möst)
# *Avec Toi* (3:52, Sinunke *francijan kelespäi*)
# *I'm Not Guilty* (3:39, En ole värnik)
# *Fight for the Right Love* (3:42, Toragat todesižhe armastushe näht)
# *Walking in the Rain of Paris* (3:41, Guleiden Parižan vihmas)
# *[[Fly To The Moon]]* (3:37, Lenda Kudmaižennoks)
# *Love is Forever* (3:24, Armastuz om kaikeks igäks)
# *[[China in Her Eyes]] (rep-versii)* (3:10, Kitai hänen sil'miš)

## Homaičendad
China in Her Eyes

**«China in Her Eyes»** (*[[Kitai]] hänen sil'miš*) om Modern Talking-duetan ühtenz' pajo ühesandes «Year of the Dragon»-studijanal'bomas (2000) da ühtennimine singl, ezmäine al'bomaspäi. Singl om änetadud vl 1999, om pästtud 2000-nden voden vilukul.

Pajon tekst om anglijan kelel. Sädai da singlan prodüser om Diter Bolen. Pajo sai korktembid sijid Ispanijan (6. sija) i Saksanman (8. sija) čartoiš.
Don't Take Away My Heart

**«Don't Take Away My Heart»** (*Ala rästa minun südäin*) om Modern Talking-duetan kahtenz' pajo ühesandes «Year of the Dragon»-studijanal'bomas da ühtennimine singl. Ned oma pästtud 2000-nden voden semendkul. Singl om kahtenz' da jäl'gmäine al'bomaspäi.

Pajon tekst om anglijan kelel. Kompozicii om änetadud vl 1999, sen tegii i singlan prodüser om Diter Bolen. Originaline pajo om änetadud evrodens-stiliš.

Singl om pästtud BMG- i Ariola-leibloil, saihe kahesandhe sijhasai Grekanman čartas.

## Homaičendad
No Face, No Name, No Number

**«No Face, No Name, No Number»** (*Ei ole modod, eile nint, eile nomerad*) om kahesanz' pajo Modern Talking-duetan ühesandes «Year of the Dragon»-studijanal'bomas (2000).

Pajo om sätud anglijan kelel. Oficialine ühtennimine nellän remikspajon kogoduz-singl om pästtud sil-žo vodel. Kompozicijan tegii i kogodusen prodüser om Diter Bolen. Originaližen pajon stil' om evropop.

Pajo saihe ezmäižhe sijhasai Romanijan nedaližes čartas.

## Homaičendad
Arntor

**«Arntor»** om norvegižen Windir-gruppan kahtenz' studijanal'bom. Se om pästtud vn 1999 11. päiväl redukud.

Nece om jäl'gmäine al'bom, kudambas Valfar vändi kaikil instrumentoil iče.

## Pajoiden nimikirjutez
# *Byrjing* (3:17, Zavodind)
# *Arntor, ein Windir* (6:56, Arntor, Windir)
# *Kong Hydnes haug* (6:36, Gidn-kunigahan käp)
# *Svartasmeden og Lundamyrstrollet* (9:02, Svartasmeden i Lundamirstrollet)
# *Kampen* (6:35, Tora)
# *Saknet* (10:03, Olmatomudes)
# *Ending* (3:38, Lopind)

## Irdkosketused
* Kundelta «Arntor»-al'bom täuzin ''youtube.com''-saital.
1184 (al'bom)

**«1184»** om norvegižen Windir-gruppan koumanz' studine al'bom. Se om pästtud vl 2001.

## Pajoiden nimikirjutez
# *Todeswalzer* (4:55, Surman val's)
# *1184* (5:29)
# *Dance of Mortal Lust* (5:44, Surmaližen himoičendan karg)
# *The Spiritlord* (6:11, Rahkoiden käskii)
# *Heidra* (8:19, Heidra)
# *Destroy* (6:30, Murenda)
# *Black New Age* (4:55, Must njueidž)
# *Journey to the End* (9:34, Matk lopindannoks)

## Homaičendad


## Irdkosketused
* Kundelta «1184»-al'bom täuzin ''youtube.com''-saital.
Zaleptus vigilans

***Zaleptus vigilans*** om Hämähoukunvuiččiden erik *[[Opiliones]]*-heimkundaspäi. Vit-entomolog avaiži da ümbrikirjuti sidä vl 1903.

Necil hämähoukunvuiččel ei ole völ nimid rahvahaližil kelil.

## Homaičendad
Komin familijad

**Komin familijad** (komi *Коми овъяс*) — komin rahvahan sugu- da kanzannimitused.

## Struktur

Kaik nügüdläižed komin familijad kävutadas venän nimiden tegendan sistemad: -ов (-ев), -ин, -ский suffiksoiden abul. Jured, kudambišpäi familijad oma tehtud, voib jagada koumeha gruppaha:
# Jured komin kelespäi
# Jured venän kelespäi
# Jured internacionalžiš nimišpäi

### Familijad juridenke komikelespäi

* Burmatov (Бурматов) — «бур» (hüvä) i «морт» (ristit, mez')
* Bizunov (Бызунов) — «быздыны» (räpätada, rän'stä)
* Vilesov (Вилесов) — «вильос» (uz')
* Volegov (Волегов) — «вильог» (libed, nüga, čopak)
* Gabov (Габов) — «Габ» (Agapit, hrist. nimi)
* Gutov (Гутов) — «гут» (kärbhaine)
* Dozmorov (Дозморов) — «дозмöр» (mecoi)
* Žunöv (Жунёв) — «жунь» (vilulind)
* Zerov (Зеров) — «зэр» (vihm) vai «зöр» (kagr)
* Zonov (Зонов) — «зон» (poig)
* Ičetkin (Ичеткин) — «ичöт» (pen')
* Ičetovkin (kuti Ичеткин)
* Kanev (Канев) — «кань» (kaži)
* Kačesov (Качесов) — «катшöс» («vauged», kut närituznimi)
* Koinov (Койнов) — «кöин» (händikaz)
* Kokovihin — «коков» (kezraine päs)
* Kolegov (Колегов) — «кальог» (kelekaz)
* Kočev (Кочев) — «кöч» (jäniš)
* Kušpelev (Кушпелев) — «куш пель» (pall'az korv)
* Kikin (Кыкин) — «кык» (kaks')
* Kinev — «кынь» (por'moi)
* Kinkurogov (Кынкурогов) — «кын курöг» (kül'mdud kana)
* Kirnajev (Кырнаев) — «кырны» (olda urdud)
* Kirnišev (Кырнышев) — «кырныш» (kroikoi)
* Kirov (Кыров) — «кыр» (tik, kinged mez')
* Kisiv (Кысов) — «кыс» (nahk živatan käbälišpäi)
* Kičanov (Кычанов) — «кычи» (kužu)
* Lijurov (Лыюров) — «лы юр» (luine pä)
* Lämpin (Лямпин) — «лямпа» (suksed)
* Mičkin (Мичкин) — «мича» (čoma)
* Moskokov (Москоков) — от «мöс кок» (lehmän käbäl)
* Mošev (Мошев) — «мош» (mezjäine)
* Ošev (Ошев) — «ош» (kondi)
* Oškokov (Ошкоков) — «ош кок» (kondjan käbäl)
* Porsin (Порсин) — «порсь» (siga)
* Pupišev — «пупыш» (pupušine)
* Purtov (Пуртов) — «пурт» (veič)
* Pistin (Пыстин) — «пыста» (tijaine)
* Rakin (Ракин) — «рака» (variš)
* Ročev (Рочев) — «роч» (venälaine) vai «рöч» (toppaz, mätaz)
* Ručev (Ручев) — «руч» (reboi)
* Sizöv — «сизь» (tik)
* Sizimov (Сизимов) — «сизим» (seičeme)
* Süzöv i Süzev — «сюзь» (hübj)
* Čeranöv — «черань» (hämähouk)
* Českodov (Ческидов) — «чöскыд» (maged, sula)
* Čušev (Чушев) — «чуш» (hul)
* Jusev (Юсев) — «юсь» (joucen)

## Kacu mugažo
* Komin nimed
Valfar, ein Windir

**«Valfar, ein Windir»** (*Valfar, torač)* om norvegijalaižen Windir-gruppan kompiläcijanal'bom. Se om pästtud vn 2004 keväz'kun 27. päiväl.

Kogoduz mülütab uzid kompozicijoid i edeližiden pajoiden uzid änetusid kahtel kompaktdiskal. Sal'hed al'boman möndoišpäi oma oigetud vaiše Val'faran kanzale hänen surman tagut.

## Pajoiden nimikirjutez
### CD1
# «Strid» (Intro) (1:25)
# «Stridsmann» (5:54)
# «Dans på Stemmehaugen» (6:29)
# «The Profound Power» (04:57)
# «Dauden» (Enslaved) (5:12)
# «Ending» (Finntroll) (2:57)
# «Mørkets fyrste» (E-Head) (7:26)
# «Destroy» (Notodden All Stars) (4:56)
# «Likbør» (Weh) (5:26)
# «Svartasmeden og Lundamyrstrollet» (Live) (9:14)
# «Blodssvik» (Live) (7:44)

### CD2
# «Soge II (Framkomsten)» (1:33)
# «Krigaren si gravferd» (6:24)
# «Sognariket sine krigarar» (5:35)
# «Byrjing» (3:17)
# «Arntor, ein Windir» (6:56)
# «Saknet» (10:03)
# «1184» (5:28)
# «Journey to the End» (9:34)
# «Martyrium» (5:00)
# «Fagning» (8:31)
# «On the Mountain of Goats» (5:24)
# «Sòknardalr» (5:45)
SognaMetal

**«SognaMetal»** om norvegijalaižen Windir-gruppan DVD, pästtud vl 2005.

Se om edestadud sügüz'kun 3. päiväl, konz oliži Valfaran 26-nz' sündundpäiv. Nece om Windir:an jäl'gmäine pajomaterial, kudamb znamoičeb gruppan lopun.

## Koncertnimikirjutez
#"Sognariket Sine Krigarar" 
#"On The Mountain Of Goats"
#"Svartesmeden og Lundamyrstrollet" 
#"Stridsmann"
#"1184"
#"Blodssvik"
#"Fagning"
#"Krigaren Si Gravferd"
#"Arntor, Ein Windir"

## Bonusoiden nimikirjutez
#"Sognariket Sine Krigarar" (Stallen, Gaupne, 1996)
#"Ending" (with Ulcus. Meieriet, Sogndal, 2001)
#"The Spiritlord" (Meieriet, Sogndal, 2001)
#"Heidra" (Heidra (Betong, Oslo, 2001)
#"Dance of Mortal Lust" (Inferno, 2002)
#"1184" (Meieriet, Sogndal, 2002)
#"Despot" (1001 watt, Skien, 2003)

## Irdkosketused
* Kundelta da kacta «SognaMetal»-al'boman koncert täuzin ''youtube.com''-saital.
America

**«America»** (*[[Amerik]]*) om Modern Talking-duetan kümnenz' studijanal'bom. Se om pästtud vn 2001 19. päiväl keväz'kud.

«America Tour» om vn 2001 muzikgruppan koncertine tur al'boman pästandan jäl'ghe sen promotiruindan täht. Turan augotiž tegihe Piteriš (Venäma) sen-žo voden 31. päiväl semendkud. Turan lopind oli Rostok-lidnas (Saksanma) vn 2001 9. sügüz'kud.

## Pajoiden nimikirjutez
# *[[Win the Race]]* (3:35, Vägestada voibuižiš)
# *[[Last Exit to Brooklyn]]* (3:16, Jäl'gmäine lähtend Bruklinho)
# *Maria* (5:28, Marija)
# *SMS to My Heart* (3:17, SMS minun südäikerale)
# *Cinderella Girl* (3:34, Zolušk-neižne)
# *Why Does It Feel So Good* (4:05)
# *Rain in My Heart* (3:47, Vihm minun südäikeras)
# *[[Witchqueen of Eldorado]]* (3:55, Noidak El'doradospäi)
# *Run to You* (4:47, Joksen sinunnoks)
# *America* (4:50, Amerik)
# *For a Life Time* (4:27)
# *From Coast to Coast* (4:27, Randaspäi randalesai)
# *[[There's Something in the Air]]* (3:19, Om midä-se il'mas)
# *[[I Need You Now]]* (3:40, Nügüd' minei pidab sindai)
# *[[New York City Girl]]* (3:27, Neižne Nju Jorkaspäi)
# *Send Me a Letter from Heaven* (3:54, Oigenda minei kirjeižen taivhaspäi)

## Homaičendad
Win the Race

**«Win the Race»** (*Vägestada voibuižiš*) om Modern Talking-duetan ühtenz' pajo kümnendes studižes «America»-al'bomas (2001, keväz'ku) da ühtennimine singl. Se om ezmäine singl al'bomaspäi, om pästtud 2001-nden voden uhokul pajon koumenke versijanke.

Pajon kirjutai om Diter Bolen. Original om sätud pop-žanras, änetihe Gamburgas vl 2000. Pajon tekst om anglijan kelel.

«Win the Race»-pajo oli valitud vn 2001 Formula 1-avtovoibuižiden oficialižeks gimnaks i kändihe todesižeks hitaks mail'mas.

## Homaičendad
Last Exit to Brooklyn

**«Last Exit to Brooklyn»** (*Jäl'gmäine lähtend [[Bruklin]]ho*) om saksalaižen Modern Talking-duetan kahtenz' pajo kümnendes «America»-studijanal'bomas (2001, keväz'ku). Ühtennimine pajonke singl om pästtud 2001-nden voden kezakul, siš om viž pajon versijad.

Pajon tekst om anglijan kelel. Kompozicijan sädai i singlan prodüser om Diter Bolen. Eziauguižešti pajo om änetadud pop-žanras. Fil'mdihe kaks' klipad singlale.
I Need You Now

**«I Need You Now»** (*Nügüd' minei pidab sindai*) om saksalaižen Modern Talking-duetan 14. pajo kümnendes studižes «America»-al'bomas (2001).

Pajo om sätud anglijan kelel, se om evrodisko-žanras. Kompozicijan tegii om Tomas Anders, al'boman kaikiden toižiden pajoiden erineden, kudambid kirjuti Diter Bolen.

Pajon butleg-singl om pästtud 2001-ndel vodel DJ RavL:alpäi.

## Homaičendad
1184 (znamoičendad)

**1184** voib znamoita:
* 1184 (m. e. voz')
* 1184 e. m. e.
* 1184 (lugu)
* 1184 (al'bom) — norvegižen Windir-blekmetalgruppan koumanz' studine al'bom (2001).
Likferd

**«Likferd»** om norvegižen Windir-gruppan nellänz' i jäl'gmäine studijanal'bom. Se om pästtud voden 2003 keväz'kun 27. päiväl. 

## Pajoiden nimikirjutez
# «Resurrection of the Wild» (5:52, Arktunuden eläbzduz)
# «Martyrium» (5:00)
# «Despot» (6:01)
# «Blodssvik» (5:47)
# «Fagning» (8:31)
# «On the Mountain of Goats» (5:24, Kozoiden mägel)
# «Dauden» (4:19) 
# «Ætti mørkna» (7:46)

## Homaičendad


## Irdkosketused
* Kundelta «Likferd»-al'bom täuzin ''youtube.com''-saital.
New York City Girl

**«New York City Girl»** (*Neižne [[Nju Jork]]aspäi*) om saksalaižen Modern Talking-muzikgruppan vižtoštkümnenz' pajo kümnendes «America»-studijanal'bomas (2001).

Pajo om sätud anglijan kelel, se om evrodisko-žanras. Kompozicijan tegii om Diter Bolen.

Pajon butleg-singl om pästtud sil-žo vodel DJ RavL:alpäi.

## Homaičendad
Witchqueen of Eldorado

**«Witchqueen of Eldorado»** (*Noidak [[El'dorado]]späi*) om Modern Talking-duetan tetabiš pajoišpäi. Se om kahesanz' pajo kümnendes studižes «America»-studijanal'bomas (2001).

Originaline kompozicii om sätud evrodens-stiliš. Pajon tegii om Diter Bolen. Sen tekst om anglijan kelel.

Hot' nece pajo ei olend pästtud kut singl, kompozicii mülüi Čilin, Perun, Argentinan, Brazilijan, Japonijan, Suviafrikan Tazovaldkundan da toiž. valdkundoiden hitparadoihe.

## Homaičendad
Šči

**Šči** () om venälaine rahvahan jogapäiväline sömine, kapustkeitoz. Päkomponentad oma maplodud i muiged ližaduz.

Blöd sättub pühän aigale. Jauhon ližaduz oli velgusine 19. voz'sadahasai. Slokostindan mahtuz jäi vajehtamata: savipados (möhemba kaugedraudaspäi), venälaižes päčiš, kudambad pidadas pehmdan lämuzrežiman.
Det gamle riket

**«Det gamle riket»** (*Vanh kunigahuz*) om norvegižen Windir-gruppan kahtenz' demoal'bom. Se om pästtud vl 1996.

Demoal'bom om sätud metal-stilin blek- i folk-čuradusiš. Sen nellän pajon ühthine hätkeližuz om 22 min 16 s.

## Pajoiden nimikirjutez
# *Mørkrets fyrste* (7:27, Pimedusen princ)
# *Sognarikets herskarinne* (3:59, Sogna-kunigahusen emänd)
# *Røvhaugane* (5:02, Rövhaugan)
# *Krigaren si gravferd* (5:48, Sodamehiden mahapanend)
# *Krystallnatt* (bonustrek toštmižpästandas, Kristalline ö)

## Sädajad
* Valfar — än', gitar, basgitar, koskimsoitod
* Sorg — gitar, än'
* Šteingrim — barabanad
* Ul'var i Annet (kuctud artistad) — än'

## Homaičendad


## Irdkosketused
* Kundelta «Det gamle riket»-al'bom täuzin ''youtube.com''-saital.